गाजा सिटी: फिलस्तीन के तीन पत्रकारों की, उनकी कारों को निशाना बना कर किए गए इस्राइली हवाई हमले में मौत हो गई है। यह जानकारी गाजा के एक स्वास्थ्य अधिकारी और हमास द्वारा संचालित अल अक्सा टीवी के प्रमुख ने दी है। बताया जाता है कि इस्राइल ने यह कहते हुए तीनों पत्रकारों को निशाना बनाया कि उनका संबंध उग्रवादियों से था। यह हमला मंगलवार को इस्राइल द्वारा गाजा के हमास शासन के खिलाफ चलाए गए अभियान के सातवें दिन हुआ है।